cyanic-selkie/wikianc huggingface dataset:
மறைத்தூதுப்பணி வாழ்வுச் சமூகங்கள்
மறைத்தூதுப்பணி வாழ்வுச் சமூகங்கள் (Society of apostolic life) என்பன கத்தோலிக்க திருச்சபையில் ஒரே நோக்கோடு சகோதர வாழ்வு வாழும் ஆண்களையும் பெண்களையும் குறிக்கும். இவற்றின் உறுப்பினர்கள் தம் சமூகத்திற்கு உரித்தான மறைத்தூதுப்பணி நோக்கத்தைப் பின்தொடர்கின்றனர். தங்களுக்கு உரித்தான முறையில் சகோதர வாழ்வைப் பொதுவில் வாழ்ந்து அமைப்புச்சட்டங்களைக் கடைப்பிடிப்பதன் மூலம் அன்பின் நிறைவை அடைய முனைகின்றனர். மறைமாவட்ட ஆயரின் எழுத்து வடிவ முன்ஒப்புதலுடன் இவ்வகை சமூகங்கள் நிறுவப்படலாம்.
மறைத்தூதுப்பணி வாழ்வுச் சமூகங்கள் அர்ப்பணவாழ்வுச் சபைகளை ஒத்திருந்தாலும். இவற்றிற்கிடையே பல வேறுபாடுகள் உள்ளன; அவற்றுள் சில:
ஓர் அர்ப்பணவாழ்வுச் சபைக்கு மாறுவதற்குகோ அல்லது அதிலிருந்து ஒரு மறைத்தூதுப்பணி வாழ்வுச் சமூகத்திற்கு மாறுவதற்கோ திருஆட்சிப்பீடத்தின் அனுமதி தேவை. அர்ப்பணவாழ்வுச் சபைகள் மற்றும் மறைத்தூதுப்பணி வாழ்வுச் சமூகங்களுக்கான பேராயம் இவ்வகைச்சபைகளை மேற்பார்வையிடும் உரோமைச்செயலகம் ஆகும்.
மேற்கோள்கள்
பகுப்பு:கத்தோலிக்க ஆன்மீகம்
வெள்ளை யானை (விலங்கு)
பெர்சியா
சாசானிய மன்னன் இரண்டாம் குசுருவின் யானைப் படையில் வெள்ளை யானைகள் இருந்தன. ஈரானின் வரலாற்றாசிரியரான அல்-தபரியின் கூற்றுப்படி, புறாத்து ஆற்றங்கரையில் அபு உபைத் அல்-தகாபி தலைமையிலான அரபு முஸ்லிம்களுக்கும், பஹ்மான் ஜதுயா தலைமையிலான பாரசீக சாசானியப் படைகளுக்கும் இடையே நடந்த போரில் ஒரு வெள்ளை யானை அரபு முஸ்லிம்களின் தளபதி அபு உபைத் அல்-தகாபியைக் கொன்றது.
இந்து சமயம்
thumb| இந்திரனும் சச்சியும் ஐந்து தலை தெய்வீக யானையான [[ஐராவதம்|ஐராவதத்தின் மீது சவாரி செய்யும் ஒரு ஓவியம். ஏறத்தாழ1670-1680, லாஸ் ஏஞ்சல்ஸ் கலை அருங்காட்சியகம் (இது முதலில் ராஜஸ்தானின் ஆம்பெரில் இருந்தது).]] வெள்ளை யானை இந்திரனுக்கு சொந்தமானதாக கருதப்படுகிறது. அந்த யானையின் பெயர் ஐராவதம். அதற்கு பறக்கும் சக்தி இருப்பதாக புராணங்கள் கூறுகின்றன. ஐராவதம் அனைத்து யானைகளுக்கும் அரசனாக இந்திரனால் ஆக்கப்பட்டது.
தாய்லாந்து
thumb| "வெள்ளை யானைக் கொடி", 1855-1916 இல் [[தாய்லாந்து|தாய்லாந்தின் கொடி]] "பிராமண நம்பிக்கையின்படி, ஒரு மன்னர் ஒன்று அல்லது அதற்கு மேற்பட்ட 'வெள்ளை' யானைகளை வைத்திருந்தால், அது ஒரு புகழ்பெற்ற மற்றும் மகிழ்ச்சியான அறிகுறியாகும்." மன்னன் திரைலோக் முதன் முதலில் இவ்வாறான வெள்ளை யானையை வைத்திருந்தான். தாய் மொழியில், அவைகள் அல்பினோ என்று அழைக்கப்படுகிறது. வெள்ளை அல்ல, வெள்ளை முடியுடன் "வெளிர் மஞ்சள் கண்களையும், வெள்ளை நகங்களையும்" கொண்டுள்ளது. "கரடுமுரடான தோல் முழுவதும் இளஞ்சிவப்பு நிறத்தில் இருந்தது அல்லது தலை, தண்டு அல்லது முன்கால்களில் இளஞ்சிவப்புத் திட்டுகள் இருந்தன." அவை யானை என்பதால் வணங்கப்படவில்லை. மன்னரின் மகிமைக்கு ஒரு இணைப்பாக கருதப்பட்டன."
தாய்லாந்தில், வெள்ளை யானைகள் (இளஞ்சிவப்பு யானைகள் என்றும் அழைக்கப்படும்) புனிதமானவையாகக் கருதப்படுகின்றன. மேலும் அவை அரச அதிகாரத்தின் சின்னமாக உள்ளன. கண்டுபிடிக்கப்பட்ட அனைத்தும் மன்னனுக்கே வழங்கப்படுகின்றன (இவ்வாறான நிகழ்வு பொதுவாக ஒரு சம்பிரதாயமாக இருந்தாலும் - யானைகள் உண்மையில் சிறைபிடிக்கப்படுவதில்லை). வரலாற்று ரீதியாக, அரசர்களின் நிலை அவர்கள் வசம் உள்ள வெள்ளை யானைகளின் எண்ணிக்கையை வைத்து மதிப்பிடப்பட்டது. மறைந்த மன்னர் பூமிபால் அதுல்யாதெச் 21 வெள்ளை யானைகளை வைத்திருந்தார் - இது ஒரு முன்னோடியில்லாத சாதனையாகக் கருதப்படுகிறது. தாய்லாந்து வரலாற்றில் மன்னர் சாங் பூயக் அதிக எண்ணிக்கையிலான யானைகளின் உரிமையாளர் ஆவார். மன்னர் பூமிபால் ஆட்சியில் கண்டுபிடிக்கப்பட்ட முதல் யானை, முழு இராச்சியத்திலும் மிக முக்கியமான யானையாகக் கருதப்பட்டது. இது அவரது மாட்சிமையின் சொந்த பெயரைக் கொண்ட அரச பட்டத்தைப் பெற்றது: (பிரா சவெத் அதுல்யாதெச் பஹோல் பூமிபால் நவனட்டா-பராமி ). இருப்பினும் மன்னர் தனது வசம் இருந்த அனைத்து வெள்ளை யானைகளுக்கும் அரச பட்டங்களை வழங்கவில்லை. இன்று இந்த பதினொரு யானைகள் இன்னும் உயிருடன் உள்ளன. மேலும், ஐந்து யானைகளுக்கு மட்டுமே அரச பட்டங்கள் உள்ளன.
தாய்லாந்தில் உள்ள ஒரு வெள்ளை யானையானது அல்பினோவாக இருக்க வேண்டிய அவசியமில்லை. இருப்பினும் அது வெளிறிய தோலைக் கொண்டிருக்க வேண்டும். கண்டுபிடிக்கப்பட்ட பிறகு, யானைகள் மன்னனுக்கு வழங்கப்படுவதற்கு முன்பு நான்கு தரப்படுத்தப்பட்ட வகைகளில் ஒன்றுக்கு ஒதுக்கப்படுகின்றன. இருப்பினும் குறைந்த தரங்கள் சில நேரங்களில் மறுக்கப்படுகின்றன.
முற்காலத்தில் அரசனின் நண்பர்களுக்கும், அவனது கூட்டாளிகளுக்கு கீழ்தர வெள்ளை யானைகள் பரிசாக வழங்கப்பட்டன. விலங்குகளுக்கு நிறைய கவனிப்பு தேவைப்பட்டது. புனிதமாக இருப்பதால், வேலை செய்ய அனுமதிப்பதில்லை. எனவே பெறுநருக்கு பெரும் நிதிச் சுமை இருந்தது - மன்னர் மற்றும் பணக்காரர்களால் மட்டுமே அவற்றை வாங்க முடியும். ஒரு கதையின் படி, வெள்ளை யானைகள் சில சமயங்களில் சில எதிரிகளுக்கு (பெரும்பாலும் அரசன் அதிருப்தி அடையும் ஒரு சிறிய பிரபு) பரிசாக வழங்கப்பட்டது. துரதிர்ஷ்டவசமான பெறுநர், அதிலிருந்து எந்த லாபத்தையும் ஈட்ட முடியாமல், அதைக் கவனித்துக் கொள்ள வேண்டிய கட்டாயத்தில் இருந்தால், திவால் மற்றும் அழிவுக்கு ஆளாக நேரிடும்.
மியான்மர்
thumb| [[யங்கோன்|யாங்கோனில் உள்ள ஒரு வெள்ளை யானை]] மியான்மரில், வெள்ளை யானைகள் சக்தியாகவும், நல்ல அதிர்ஷ்டத்தின் சின்னங்களாகவும் மதிக்கப்படுகின்றன. 2002 2001லும் 2002லும் வெள்ளை யானைகள் கண்டுபிடிக்கப்பட்டதாக ஆளும் இராணுவ ஆட்சியின் அறிவிப்பு எதிரிகளால் அவர்களின் ஆட்சிக்கு ஆதரவை வலுப்படுத்தும் நோக்கமாக பார்க்கப்பட்டது. 2010ன்படி, மியான்மரில் ஒன்பது வெள்ளை யானைகள் உள்ளன. கடைசியாக 2015 பிப்ரவரி 27 அன்று மியான்மரின் தென்மேற்குப் பகுதியில் உள்ள பேசின் பகுதியில் வெள்ளை யானை கண்டுபிடிக்கப்பட்டது. மூன்று வெள்ளை யானைகள் தற்போது யங்கோன் புறநகரில் உள்ள ஒரு இடத்தில் வைக்கப்பட்டுள்ளன. மீதமுள்ளவை புதிய மியான்மர் நிர்வாக தலைநகரான நைப்பியிதோவிலுள்ள உப்பதசாந்தி பகோடாவில் வைக்கப்பட்டுள்ளன.
ஆப்பிரிக்கா
thumb| [[தென்னாப்பிரிக்கா|தென்னாப்பிரிக்காவின் குருகர் தேசிய பூங்காவில் காணப்படும் அல்பினோ யானை]] ஆசியாவை விட ஆப்பிரிக்க யானைகளில் அல்பினோக்கள் மிகவும் அரிதானவை. அவை சிவப்பு-பழுப்பு அல்லது இளஞ்சிவப்பு நிறத்தில் உள்ளன. மேலும் சூரிய ஒளியில் இருந்து குருட்டுத்தன்மை அல்லது தோல் பிரச்சனைகள் ஏற்படலாம்.
மேற்கத்திய கலாச்சாரக் குறிப்புகள்
ஆங்கிலத்தில், "வெள்ளை யானை" என்பது ஒரு கண்கவர் மற்றும் மதிப்புமிக்க பொருளைக் குறிக்கிறது. அது மதிப்புக்குரியதை விட அதிக சிக்கலை ஏற்படுத்துகிறது அல்லது அதை வைத்திருப்பவருக்கு அதன் பயனை விட செலவு அதிகமாக உள்ளது. இந்த உருப்படி மற்றவர்களுக்கு பயனுள்ளதாக இருந்தாலும், அதன் தற்போதைய உரிமையாளர் பொதுவாக அதை அகற்றுவதில் மகிழ்ச்சி அடைவார்.
வெளி இணைப்புகள்
பகுப்பு:தாய்லாந்துப் பண்பாடு
சாவகச்சேரி இந்துக் கல்லூரி
சாவகச்சேரி இந்துக் கல்லூரி (Chavakachcheri Hindu College) இலங்கை, யாழ்ப்பாணம் மாவட்டம், தென்மராட்சிப் பகுதியில் சாவகச்சேரி நகரத்தில் கண்டி வீதியில் அமைந்திருக்கும் பாடசாலை ஆகும். இங்கு இடைநிலை, உயர் தரம் வரையில் கல்வி கற்பிக்கப்படுகிறது. அதாவது தரம் 6 முதல் தரம் 13 வரையான வகுப்புக்களுடன் இயங்கிவருகின்றது. அப் பாடசாலை தென்மராட்சியில் இருக்கும் ஒரே தேசிய பாடசாலை என்பது குறிப்பிடத்தக்கது.
வரலாறு
1904 இல் சாவகச்சேரிச் சந்தைக்கண்மையில் ஒரு சைவத் தமிழ்க் கலவன் பாடசாலை வி. தாமோதரம்பிள்ளை என்பவரால் நிறுவப்பட்டது. 1905 இல் அது சங்கத்தானைக்கு மாற்றப்பட்டது. இதன் முதற்றலைமையாசிரியர் கே. எஸ். கந்தசாமி ஆவார். 1907 இல் இருமொழிப் பாடசாலையானது. 1908 இல் தமிழ்ப் பாடசாலை சங்கத்தானை கந்தசாமி கோயிலின் பின் வீதிக்கு இடம் மாறியது. 1921 இல் (அரசினர் நன்கொடையுடன்) ஆங்கிலப்பாடசாலை வி. தாமோதரம்பிள்ளையால் ஆரம்பிக்கப்பட்டது. 1922 இல் யாழ்ப்பாணம் இந்துச் சபையினரிடம் ஆங்கிலப்பாடசாலை ஒப்படைக்கப்பட்டது. 1926 இல் கோவிலடித் தமிழ்ப் பாடசாலை சாவகச்சேரிக்குக் கொண்டு வரப்பட்டது. 1934 இல் சி பிரிவுக் கல்லூரியானது. க.பொ.த (சா. த) வகுப்புகள் ஆரம்பித்தன. 1937 இல் தமிழ்ப் பாடசாலையும் யாழ்ப்பாணம் இந்துச்சபையினரிடம் ஒப்படைக்கப்பட்டது. 1943 இல் விளையாட்டு இல்லங்கள் அமைக்கப்பட்டன. 1945 இல் பி பிரிவுக் கல்லூரியாகத் தரமுயர்த்தப்பட்டது. க.பொ.த. வகுப்பிற்கு விஞ்ஞானக் கல்வி போதிக்கப்பட்டது. 1949 இல் ஏ பிரிவாகத் தரமுயர்த்தப்பட்டது. க. பொ. த (உ.த) வகுப்புகள் ஆரம்பமாயின. 1954 இல் முதன்முதலாக இரு விஞ்ஞானத்துறை மாணவர்கள் பல்கலைக்கழகம் புகுந்தனர். 1957 இல் பழைய மாணவர் சங்கம் அமைக்கப்பட்டது. தமிழ்ப் பாடசாலை ஆங்கிலப்பாடசாலையுடன் இணைக்கப்பட்டது. 1962 ஏப்ரல் 15 இல் அரசாங்கம் பொறுப்பேற்றது. 1979 இல் இப்பள்ளி மத்திய மகா வித்தியாலயமாகத் தரமுயர்த்தப்பட்டது. 1989 ஆகத்து 29 இல் இருந்து இந்து ஆரம்பப் பாடசாலை என்ற பெயருடன் ஆரம்பப்பிரிவு தனித்து இயங்கத் தொடங்கியது. அவ்வேளை 6 – 13 வரையான வகுப்புக்களுடன் இந்துக் கல்லூரி தொடர்ந்து இயங்கியது. 1993 பெப்ரவரி 5 இல் தேசியப் பாடசாலையாகத் தரமுயர்த்தப்பட்டது.
மகுடவாசகம்
நலமே நாடுக நலமே புரிக நலமே ஒளிர்க
தூர நோக்கு
ஆளுமையும் அறிவாற்றலும் உள்ள நற்பிரஜைகளை உருவாக்குவதன் மூலம் இலங்கையில் ஒரு முன்னணிப் பாடசாலையாக விளங்க வைத்தல்.
பணிக்கூற்று
தேசிய கல்விக் கொள்கைகளுக்கு ஏற்ப சகல மாணவர்களையும் வழிப்படுத்தி, சைவத் தமிழ் மரபுகளையும் விழுமியங்களையும் பேணி, நவீனத்துவத்திற்கு முகங்கொடுக்கும் வகையில் அதற்கான பலத்தையும் அர்ப்பணிப்பையும் அவர்களுக்கு வழங்குதல்.
பாடசாலைக் கீதம்
இராகம் - தர்பார்
தாளம் - ரூபகம்
இப்பாடசாலையின் அதிபர்கள்
• எஸ். சுவாமிநாதன் 1923 - 1929
•கே.ரி.கென்ஸ்மன் 1929-1933 •என்.அருணாசலம் 1934 - 1935
•வி.பாலசுந்தரம் 1935-1941 •ரி.முத்துக்குமாரு 1942 - 1951 •ஏ.எஸ்.கனகரட்ணம் 1952 - 1953
•ஏ.மண்டலேஸ்வரன் 1954 - 1962 •ஏ.கந்தையா 1963 - 1965 •எம்.வைத்திலிங்கம் 1966 - 1970 •பி.வெற்றிவேலு 1970 – 1984 •கே.எஸ்.குகதாசன் 1985 – 1990 •கே.சந்திரசேகரா 1990 – 2000 •ஆர்.கயிலைநாதன் 2000 – 2004 •ஏ.கயிலாயபிள்ளை 2005 - 2015 •நடராஜா சர்வேஸ்வரன் 2016
கல்லூரி இல்லங்கள்
1943 ஆம் ஆண்டிலே த.முத்துக்குமாரு அவர்கள் அதிபராக இருந்த காலத்திலே முதன் முதலாக இல்லங்கள் அமைக்கப்பட்டு மாணவரிடையே இல்லரீதியாகப் போட்டிகள் நடத்தப்பட்டு வந்துள்ளன. முதலில் மாணவர் தொகையைக் கருத்திற் கொண்டு ஆனந்தா, நேரு, ஸ்ரீசுமங்கலா, தாமோதரம் என நான்கு இல்லங்கள் அமைக்கப்பட்டன. மாணவர் தொகை அதிகரித்துச் செல்லச் செல்ல மேலும் ஒரு இல்லம் அமைக்க வேண்டிய தேவை ஏற்பட்டது. இதனைக் கருத்திற் கொண்டு 1975 ஆம் ஆண்டு அதிபராகவிருந்த பூ.வெற்றிவேலு அவர்களால் ஐந்தாவது இல்லமாக முத்துக்குமாரு இல்லம் அமைக்கப்பட்டது.
இவ்வாறாக அமைக்கப்பட்ட இல்லங்கள் ரீதியாக விளையாட்டுப் போட்டிகள் மட்டுமன்றி கட்டுரைப் போட்டி, கவிதைப் போட்டி, பாடல் போட்டி, பேச்சுப் போட்டி என்பனவும் நடத்தப்படுகின்றன.
கல்லூரிக்கொடி
கல்லூரிக்கொடியும் மனிதன் பெற வேண்டிய நற்பேற்றின் சின்னமாக விளங்குகின்றது. அவன் எந்த நலத்தைப் பெற விரும்பினாலும் தன்னை மையமாகக் கொண்டே சிந்திக்கின்றான்.செயற்படுகின்றான். அதனால் முரண்பாடுகளும், போராட்டங்களும் அழிவுச் சிந்தனைகளும் வளர்கின்றன.
போட்டிகள்
இக்கல்லூரியில் மாணவர்களின் பல்வேறுபட்ட திறமைகளை வெளிக்கொணரும் வகையில் பல்வேறு போட்டிகள் நடாத்தப்படுகின்றன.
உசாத்துணை நூல்கள்
பகுப்பு:யாழ்ப்பாண மாவட்டப் பாடசாலைகள்
கிடுகு வெங்கட ராமமூர்த்தி
கிடுகு வெங்கட ராமமூர்த்தி (1863-1940) என்பவர் தெலுங்கு மொழி எழுத்தாளர் ஆவர். முற்காலத்தில் பயன்படுத்தப்பட்ட எழுத்து வழக்கைக் காட்டிலும், தற்கால பேச்சு வழக்கே மக்களிடம் அதிக நெருக்கத்தைக் கொண்டது என்ற கருத்துடையவர். அதை தன் எழுத்துகளிலும் பதித்தார். இவர் மொழியியலாளரும் வரலாற்று ஆய்வாளரும் ஆவார். பல மொழிகளையும் எழுத்து வடிவங்களையும் ஆராய்ந்தவர். சவரா என்ற பழங்குடியின மொழிக்காகவும் பாடுபட்டார். அதற்கு எழுத்து வடிவம் கொடுத்து, அகராதிகளையும் தயாரித்தார்.
சான்றுகள்
பகுப்பு:தெலுங்கு எழுத்தாளர்கள் பகுப்பு:1863 பிறப்புகள் பகுப்பு:1940 இறப்புகள் பகுப்பு:தெலுங்கு மக்கள்
தத்வபோதம்
வேதாந்த சஸ்திரங்களை முறையாக படிக்க விரும்புபவர்களுக்கு “தத்வபோதம்” என்ற நூல் ஒரு அறிமுக நூலாகும். வேதாந்த விஷயங்களில் எதை படிக்க விரும்புகின்றோமோ அதன் சாராம்சமாக இந்த நூல் விளங்குகின்றது. ஜீவாத்மா, சிருஷ்டி, ஈஸ்வரன், கர்மபலன், இறுதியில் மோட்சம் வரை அனைத்து விளக்கங்களும் இந்த “தத்வ போதம்” என்ற இந்த நூலின் வாயிலாக அறியலாம்.
உபநிஷத்துக்களை படிக்க விரும்பினால் ஒரு மலர் தோட்டத்தில் விளைந்துள்ள பல்வேறு மலர் செடிகளின் கூட்டம் போன்று ஒவ்வொரு செடியிலிருந்தும், ஒவ்வொரு வண்ண மயமான பலவித மலர்களைப் பறித்து வந்து மாலையாக கட்ட வேண்டும். ஆனால், இந்த “தத்வபோதம்” என்ற நூல் அத்தகைய சிரமத்தை கொடுக்காமல் ஏற்கனவே பல மலர்களின் தொகுப்பை ஒன்றாக கட்டிய மலர் மாலைப் போன்று மிகவும் எளிதாக அனைத்து உப நிஷத்துக்களின் சாராம்சங்களை தொகுத்து பயன் படுத்திக் கொள்ளும்படி அமைந்துள்ளது.
மேலும் வேதாந்த பாடங்களைப் படிக்க விரும்பும் அதிகாரி, வேதாந்தத்திற்கே உரித்தான சில புதிய வார்த்தைகளை தெரிந்து கொள்ள வேண்டிய அவசியமும் உண்டாகின்றது. உதாரணமாக, மித்யா, சத்தியம், கர்மம், அதிகாரித்துவம், சமஹ, தமஹ மற்றும் சிரத்தை போன்ற வார்த்தைகளை எளிய தமிழ் நடையில் அனைவரும் படித்து புரிந்து பயனடையும் வகையில் இந்த நூலில் கொடுக்கப்பட்டுள்ளது.
இந்த நூலினை ஆழ்ந்து படிக்கின்றவர்கள் நிச்சயமாக தங்களுடைய பண்பு நலன்களையும், குண நலன்களையும் மேம்படுத்திக் கொண்டு வாழ்வின் எதார்த்த உண்மையை அறிந்து, தெளிந்து ஆனந்தமாக வாழ்வார்கள் என்பதில் எந்த விதமான ஐயப்பாடும் இல்லை.
மேலும், வேதாந்தம் என்ற வேதத்தின் இறுதிப்பகுதிகளான அனைத்து விஷயங்களையும் அனைவரும் விசாரித்து அறியும் வகையில் ஆதி சங்கராச்சாரியார் அவர்கள் பல நூல்களை சமஸ்கிருத மொழியில் இயற்றி சத் விசாரத்தில் ஒவ்வொருவரும் ஈடுபட்டு வாழும் காலத்திலேயே ஜீவன் முக்தனாக வாழ வேண்டும் என்று விரும்பி எழுதிய நூல்களின் வரிசையில் இந்த “தத்வபோதம்” என்ற நூலும் ஒன்றாகும்
மேற்கோள்கள்
வேதாந்த நூல்கள் பகுப்பு:இந்து தத்துவ நூல்கள் பகுப்பு:சமசுகிருத நூல்கள்
அலுமினியம் குளோரோ ஐதரேட்டு
அலுமினியம் குளோரோ ஐதரேட்டு (Aluminum chlorohydrate)  என்பது AlnCl(3n-m)(OH)m  என்ற பொது மூலக்கூற்று வாய்ப்பாட்டால் விவரிக்கப்படும் அலுமினியம் உப்புகளின் ஒரு குழுவாகும். அலுமினியம் குளோரோ நீரேற்று என்றும் இதை அழைக்கலாம். அழகியலில் வாசனை நீக்கியாகவும் தண்ணீரை தூய்மையாக்கலில் உறை பொருளாகவும் இது பயன்படுத்தப்படுகிறது. நீர் சுத்திகரிப்பில், இந்த சேர்மம்அதன் உயர் மின்சுமை காரணமாக சில சந்தர்ப்பங்களில் விரும்பப்படுகிறது. அலுமினியம் சல்பேட்டு, அலுமினியம் குளோரைடு மற்றும் பல்வேறு வகையான பல்லலுமினியம் குளோரைடு, மற்றும் பல்லலுமினியம் குளோரிசல்பேட்டு  போன்ற பிற அலுமினியம் உப்புகளை விட இடைநீக்கம் செய்யப்பட்ட பொருட்களை நிலைப்புத்தன்மையற்றும் தொங்கல் பொருள்களை அகற்றுவதில் மிகவும் பயனுள்ளதாகவும் செயல்படுகிறது. மேலே கூறப்பட்டுள்ள உப்புகளில் அலுமினியம் கட்டமைப்பு அலுமினியம் குளோரோ ஐதரேட்டைக்காட்டிலும் குறைவான நிகர மின்சுமையை விளைவிக்கிறது. மேலும், ஐதரோகுளோரிக் அமிலத்தின் உயர் நடுநிலையாக்கல் வீதம் அதிக அளவில் இருப்பதால் மற்ற அலுமினியம் மற்றும் இரும்பு உப்புகளுடன் ஒப்பிடும்போது சுத்திகரிக்கப்படும் நீரின் அமிலக்காரத்தன்மை அளவு மீது இது குறைந்த தாக்கத்தை ஏற்படுத்துகிறது.
பயன்கள்
அலுமினியம் குளோரோ ஐதரேட்டு வணிக வாசனை நீக்கிகளில் அடங்கியுள்ள மிகவும் பொதுவான செயல்படும் உட் பொருட்களில் ஒன்றாகும். Al2Cl(OH)5. என்ற சேர்மமே பொதுவாக பயன்படுத்தப்படும் ஒரு வாசனை நீக்கியாகும்.
அலுமினியம் குளோரோ ஐதரேட்டு நீர் மற்றும் கழிவுநீர் சுத்திகரிக்கும் செயல் முறையில் கரைந்துள்ள கரிமச் சேர்மங்களையும் தொங்கல்களில் இருக்கும் கூழ்மத்துகள்களை அகற்றவும் பயன்படும் உறை பொருளாக பயன்படுகிறது.
பாதுகாப்பு
ஒரு வாசனை நீக்கியாக அலுமினியம் குளோரோ ஐதரேட்டின் பயன்பாடு பாதுகாப்பானது என்று உணவு மற்றும் மருந்து நிர்வாகம் கருதுகிறது, மேலும் இது 25% அடர்த்தி அளவு வரை பயன்படுத்தவும் அனுமதிக்கப்படுகிறது
அல்சைமர் நோய்
வாசனை நீக்கியின் நீண்ட கால பயன்பாடு மற்றும் வெளிப்பாடு மற்றும் அல்சைமர் நோய் ஆகியவற்றுக்கு இடையில் ஒரு மிகக் குறைவான தொடர்பை மட்டுமே ஆய்வுகள் கண்டறிந்துள்ளன. வாசனை நீக்கிகளில் பயன்படுத்தப்படும் அலுமினியம் முன்கூடிய முதுமை மற்றும் அல்சைமர் நோய்க்கு வழிவகுக்கிறது என்பதற்கும் போதுமான ஆதாரங்கள் இல்லை. அல்சைமர் சங்கத்தின் மருத்துவ மற்றும் விஞ்ஞான உறவுகளின் மூத்த இணை இயக்குனர் ஈதர் எம் சினைடர் பின்வருமாறு கருத்து தெரிவித்துள்ளார்.. அலுமினியத்திற்கும் அல்சைமர் நோய்க்கும் இடையிலான இணைப்பு குறித்து பல்வேறு ஆய்வுகள் மேற்கொள்ளப்பட்டுள்ளன. எந்த ஆய்வு முடிவும் இவற்றுக்கு இடையில் இணைப்பு இருக்கிறது என்று தெரிவிக்கவில்லை.
மார்பகப் புற்றுநோய்
அழகுசாதனப் பொருட்களில் பயன்படுத்தப்படும் இத்தகைய சில இரசாயனங்கள் மார்பக புற்றுநோயின் அபாயத்தை அதிகரிக்கின்றன என்பதற்கு எந்த ஆதாரமும் கிடைக்கவில்லை என கருவுறுதல் மற்றும் மகளிர் மருத்துவத்தின் பன்னாட்டு பத்திரிகை, தெரிவிக்கிறது. வாசனை நீக்கிகளைப் பயன்படுத்துவதால் புற்றுநோய் அபாயம் அதிகரிக்கிறது என்பதற்கு உறுதியான ஆதாரங்கள் எதுவும் இல்லை என்று அமெரிக்க புற்றுநோய் சங்கத்தின் இயக்குனர் டெட் எசு. கன்சுலர் கூறியுள்ளார் .. இருப்பினும், அழகுசாதனப் பொருட்களில் அலுமினியம் குளோரோ ஐதரேட்டைப் பயன்படுத்துவதில் கவலை உள்ளது. ஏனெனில் காலப்போக்கில் நச்சுத்தன்மை உருவாகும் ஆபத்து இதுவரை நிராகரிக்கப்படவில்லை. நுகர்வோர் பாதுகாப்புக்கான விஞ்ஞானக் குழு (எஸ்.சி.சி.எஸ்) தற்போது நச்சு கட்டமைப்பின் அபாயத்தை மதிப்பிடுவதற்காக தோல் ஊடுருவல் வழியாக அலுமினியம் குளோரோ ஐதரேட்டு உட்புகுந்து நச்சு உருவாக்குவதை ஆய்வு செய்ய ஒரு ஆய்வை வடிவமைத்து வருகிறது.
கட்டமைப்பு
அலுமினியம் குளோரோ ஐதரேட்டு ஒரு கனிம பலபடிச் சேர்மம் என்ற சிறப்புடன் விவரிக்கப்படுகிறது, மேலும் இதை கட்டமைப்புரீதியாக வகைப்படுத்தப்படுவது கடினம். எனினும், இது போன்ற தொழில்நுட்பங்கள் கூழ்மகளிம ஊடுருவல் நிறமாலையியல், எக்சு கதிர் படிகவியல் மற்றும் 27அலுமினியம் -அணுக்கரு காந்த ஒத்ததிர்வு போன்ற முறைகளில் நாசர் மற்றும் லேடன் உட்பட பல்வேறு குழுக்கள் ஆராய்ச்சி மேற்கொண்டு வருகின்றன. வருகின்றன. அலுமினியம் குளோரோ ஐதரேட்டின் உட்பொருள் அலுமினியம் 13 அலகுகளை அடிப்படையாக கொண்டு கெக்கின் அயனி அமைப்பில் உள்ளது என்றும் இந்த அடிப்படை அலகு சிக்கலான மாற்றங்களுக்கு உட்பட்டு பெரிய பல்-அலுமினிய அணைவுகளை உருவாக்குகிறது என்பதையும் நிருபிக்கவே இந்த ஆய்வுகள் முயல்கின்றன.
தயாரிப்பு
அலுமினியத்தை ஐதரோகுளோரிக் அமிலத்துடன் வினைபுரியச் செய்வதன் மூலம் அலுமினியம் குளோரோ ஐதரேட்டை வணிக ரீதியாக தயாரிக்க முடியும். அலுமினியம் உலோகம், அலுமினா டிரை ஐதரேட்டு, அலுமினியம் குளோரைடு, அலுமினியம் சல்பேட்டு மற்றும் இவற்றின் சேர்க்கைகள் உட்பட பல அலுமினியம் கொண்ட மூலப்பொருட்களை இதற்காகப் பயன்படுத்தலாம். விளையும் தயாரிப்புகளில் சோடியம் / கால்சியம் / மெக்னீசியம் குளோரைடு அல்லது சல்பேட்டு போன்ற துணை விளை பொருட்களும் கலந்து இருக்கலாம். ஐதரோ குளோரிக் அமிலத்துடன் அலுமினிய, உலோகம் வினைபுரியும்போது உருவாகும் ஐதரசன் வாயு வெடி விபத்துக்கு வாய்ப்பிருப்பதால் இம்முறை அதிகமாக பயன்படுத்தப்படுவதில்லை. மாறாக மிகவும் பொதுவான தொழில்துறை தயாரிப்பு முறையில் அலுமினியம் குளோரோ ஐதரேட்டு கரைசல் தயாரிக்கப்படுகிறது. இதற்காக அலுமினியம் ஐதராக்சைடுடன் ஐதரோகுளோரிக் அமிலம் வினைபுரியச் செய்யப்பட்டு இக்கரைசல் தயாரிக்கப்படுகிறது.
மேற்கோள்கள்
பகுப்பு:அலுமினியம் சேர்மங்கள் பகுப்பு:குளோரைடுகள்
வேடர்புளியங்குளம் ஊராட்சி
வேடர்புளியங்குளம் ஊராட்சி (Vedarpuliyankulam Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2394 ஆகும். இவர்களில் பெண்கள் 1187 பேரும் ஆண்கள் 1207 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேவிட் ஜாக்சன்
டேவிட் ஜாக்சன்  (David Jackson , பிறப்பு: சூன் 9 1953),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1983-1985 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் ஜாக்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 31, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1953 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
ஐத்தரேய பிராமணம்
ஐத்தரேய பிராமணம் (ऐतरेय ब्राह्मण) என்பது, இந்தியாவின் மிகப் பழைய புனித நூல்களில் ஒன்றான இருக்கு வேதத்தைச் சேர்ந்ததும், சகல சிந்தனைப் பிரிவுக்கு உரியதுமான பிராமணம் ஆகும். இது மகிதாச ஐத்தரேயா என்பவரால் எழுதப்பட்டது என நம்பும் மரபு ஒன்று உண்டு.
நூலாசிரியர்
விசயநகரத்தைச் சேர்ந்தவரும் 14ம் நூற்றாண்டில் வாழ்ந்த உரையாசிரியருமான சாயனர் என்பவர் இந்நூல் முழுவதும் மகிதாச ஐத்திரேயர் என்பவரால் எழுதப்பட்டது எனக் குறித்துள்ளார். சாயனர் தான் எழுதிய நூலின் அறிமுகத்தில் "ஐத்திரேயா" என்பது தாய்வழிப் பெயர் எனக் குறிப்பிடுகிறார். இவர் எழுதியபடி, மகிதாசரின் தாயார் பெயர் "ஐத்தரா". சமசுக்கிருத மொழியில் "ஐத்தர" என்னும் சொல்லுக்கு "மற்ற" அல்லது "விலக்கப்பட்ட" என்னும் பொருள் உண்டு. ஐத்தரா முனிவர் ஒருவரின் பல மனைவியர்களுள் ஒருத்தி. முனிவர் மகிதாசரைவிட மற்ற மனைவியர்கள் மூலம் பிறந்த பிள்ளைகளிடமே கூடிய விருப்பம் கொண்டிருந்தார். ஒரு முறை முனிவர் தன்னுடைய மற்ற எல்லா மகன்களையும் தனது மடியில் இருத்திக்கொண்டு மகிதாசரைப் புறக்கணித்துவிட்டார். இதையிட்டு மகிதாசரின் கண்ணில் கண்ணீர் வருவதைக் கண்ட இத்தாரா, தனது குலதெய்வமான பூமித் தாயை வணங்கி முறையிட்டாள். பூமித்தாய் அவர்கள் முன் தோன்றி ஐத்தரேய பிராமணத்தில் அடங்கியுள்ள அறிவை மகிதாசருக்கு வழங்கினாள்.
ஆர்தர் பெரிடேல் கீத்து, மாக்சு முல்லர் போன்ற பிற்கால அறிஞர்கள் இந்தக் கதையில் உண்மை இல்லை என்கின்றனர். சாந்தோக்கிய உபநிடதம் (3.16.7), ஐத்தரேய ஆரண்யகம் (2.1.7, 3.8) உள்ளிட்ட, சாயனருக்கு முந்திய பிற நூல்கள் சிலவற்றிலும் மகிதாசர் பற்றிய குறிப்புக்கள் உள்ளன. ஆனால், மேற்படி நூல்கள் எதிலும் சாயனர் கூறிய கதை இல்லை. ஐத்தரேய ஆரண்யகம், ஐயத்துக்கு இடமின்றி ஒரு தொகுப்பு நூலே. எனவே ஐத்தரேய பிராமணமும் பல ஆசிரியர்களால் எழுதப்பட்டதாக இருக்கக்கூடும். இப்பிராமணத்தின் இறுதித் தொகுப்பை மகிதாசர் செய்திருக்கக்கூடும் என்றும், ஆனாலும் அதையும் முடிவாகச் சொல்லமுடியாது என்றும் கீத்து கருதுகிறார்.
நூலின் காலம்
ஐத்தரேய பிராமணத்தின் காலத்தை பொகாமு 1000க்கும் பொகாமு 500க்கும் இடைப்பட்ட காலப்பகுதியில் பல்வேறாகக் கணித்துள்ளனர். அவற்றுட் சில வருமாறு:
உள்ளடக்கம்
ஐத்தரேய பிராமணம், பஞ்சிகங்கள் எனப்படும் எட்டுப் பகுதிகளாகப் பிரிக்கப்பட்டுள்ளது. ஒவ்வொரு பஞ்சிகமும் ஐந்து அத்தியாயங்களிக் கொண்டது. ஐத்தரேய பிராமணத்தின் உள்ளடக்க அமைப்பு வருமாறு:
மீன் சந்தை
மீன் சந்தை (fish market) என்பது பல இடங்களில், பல பிரதேசங்களில் பிடிக்கப்படும் மீன்களை, ஒரு குறிப்பிட்ட இடத்தில், விற்கும் வாங்கும் ஒரு குறிப்பிட்ட சந்தை ஆகும். இச்சந்தைகள் மீனவர்களுக்கும், மீன் வியாபாரிகளுக்கும் இடையில் நடைபெறும் மொத்த வியாபாரத்தலமாகவோ, அல்லது தனி நபர்களுக்கு கடல் உணவுகளை விற்பனைசெய்யும் இடமாகவோ அல்லது இரண்டு வகையான வியாபாரங்களும் நடைபெறும் இடமாகவோ இருக்கும். சில்லறை வணிகத்தில் ஈடுபடும் மீன்சந்தைகளில், பிற உணவுகளும் விற்பனைச் செய்யப்படுகின்றன. மீன் சந்தைகள் அளவில் பெருமளவு வேறுபடுகின்றன. சிறிய கடைகள் முதல், வருடத்திற்கு 660,000 டன்கள் மீன் விற்பனைச் செய்யும் டோக்கியோவிலுள்ள பெரிய சந்தை வரை மீன் சந்தை என்றே அழைக்கப்படுகின்றன.
மேற்கோள்கள்
பகுப்பு:சந்தைகள்
கமோசா
கமோசா அல்லது கமுசா (அசாமிய மொழியில் இருந்து গা (ga) (க) மற்றும் মোচা (மோசா) உடல் துடைப்பான்கள் அல்லது  துண்டு) என்பது அசாமிய பழங்குடிகளுக்கு முக்கியத்துவம் வாய்ந்ததாகும்.
இது பொதுவாக வெள்ளை செவ்வகத் துண்டாகும்,இதில் மூன்று பக்கங்களிலும் முதன்மையாக சிவப்பு வண்ணம் காணப்படுகிறது,நான்காவது பக்கத்தில் சிவப்பில் நெய்த உருவங்கள் காணப்படுகிறது.(சிவப்பு தவிர பிற நிறங்களும் பயன்படுத்தப்படுகிறது)பருத்தி நூல் பொதுவாக கமோசா தயாரிக்கவும்,நெய்வதற்கும் பயன்படுகிறது,இருப்பினும் சிறப்பான தருணங்களில் பாட் பட்டு மூலம் தயாரிக்கப்படுகிறது.
டில்லியில் காட்சிப்படுத்தப்பட்ட 1,455.3 மீட்டர் நீளமுள்ள கமோசா, உலகின் மிக நீளமான கையால் நெய்யப்பட்ட  துண்டு என்ற சாதனையைப் படைத்தது.
பெயர் தோற்றம்
எழுத்துபூர்வமாகக் மொழிபெயர்ப்புக் கொண்டால் இதன் பொருள் உடலைத் துடைப்பதற்க்கான உன்று ஆகும்.(கா = உடல், மூசா=துடைக்க       ) கமோசா என்ற வார்த்தையை துண்டு என்று விளக்குவது தவறான வழிகாட்டுதல் ஆகும். பலிபீடத்தில் பகவத் புராணத்தை மறைப்பதற்குப் பயன்படுத்தப்படும் துணியான கம்ரூபி வார்த்தையான கம்சாவிலிருந்து கமோசா என்ற வார்த்தை உருவானது.கமுசா தாய் மக்களிடமிருந்தோ அல்லது இதே போன்ற கட்டுரையைப் பயன்படுத்தி கிழக்கு மற்றும் தென்கிழக்கு ஆசியாவில் உள்ள பிற மக்களிடமிருந்தோ அதன் அசல் தன்மையைக் கொண்டுள்ளது.
பயன்கள்
குளித்த பிறகு உடலைத் துடைக்க இது தினமும் பயன்படுத்தப்படுகிறது (சுகாதாரச் செயல்பாடு), இப்பயன்பாட்டிற்க்கு தடை இல்லை.
எனவே, அசாமின் பழங்குடி வாழ்க்கை மற்றும் கலாச்சாரத்தை கமுசா அடையாளப்படுத்துகிறது என்று ஒருவர் நன்றாகச் சொல்லலாம்.
கலாச்சார முக்கியத்துவம்
குறிக்கத்தக்க வகையில் கமூசா மத,இன அடிப்படையை பொருட்படுத்தாமல் அனைவராலும் சமமாகப் பயன்படுத்தப்படுகிறது.
கமுசாவிற்கு இணையாக, பல்வேறு கலாச்சார துணை அமைப்புகள் மற்றும் இன-கலாச்சார குழுக்களால் கவர்ச்சிகரமான கணினி வடிவமைப்புகளுடன் அழகாக நெய்யப்பட்ட குறியீட்டு ஆடைகள் உள்ளன.
பாரம்பரியமாக பயன்பாட்டில் உள்ள பல்வேறு குறியீட்டு கூறுகள் மற்றும் வடிவமைப்புகள் உள்ளன,இப்போது இலக்கியம், கலை, சிற்பம், கட்டிடக்கலை போன்றவற்றில் மட்டுமே காணப்படுகிறது அல்லது மத நோக்கங்களுக்காக மட்டுமே பயன்படுத்தப்படுகின்றன (குறிப்பிட்ட சில தருணங்களில் மட்டும்). அசாமிய-சிங்கம், டிராகன், பறக்கும்-சிங்கம் போன்றவற்றின் வழக்கமான வடிவமைப்புகள் பல்வேறு நோக்கங்கள் மற்றும் சந்தர்ப்பங்களைக் குறிக்கப் பயன்படுத்தப்படுகிறது.
2022 வருடம் டிசம்பர் மாதம் 13 ஆம் நாள் கமோசா புவிசார் குறியீட்டைப் பெற்றது.
அகரகொந்தகை ஊராட்சி
அகரகொந்தகை ஊராட்சி (Agarakonthagai Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள திருமருகல் வட்டாரத்தில் அமைந்துள்ளது. இந்த ஊராட்சி, நாகப்பட்டினம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீரவநல்லூர் கம்பளத்தம்மன்மற்றும் சந்தனமாரியம்மன் கோயில்
வீரவநல்லூர் கம்பளத்தம்மன்மற்றும் சந்தனமாரியம்மன் கோயில் தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கம்பளத்தம்மன் சன்னதியும், பிள்ளையார், சுடலை, பேச்சியம்மன், பைவரர், பலிபீடம், வேதாளம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தி கல்கட்டா க்ரோமோஸோம்
தி கல்கட்டா க்ரோமோஸோம் என்பது 1995 ஆம் ஆண்டு இந்திய எழுத்தாளர் அமிதாவ் கோஷ் எழுதிய ஒருஆங்கில நாவலாகும். மருத்துவ த்ரில்லர் வகையை சார்ந்த இப்புத்தகமானது ஒருவருக்கொருவர் தொடர்பில்லாதது போல் காட்டப்படும் மக்கள் சில மர்மமான நிகழ்வுகளால் எவ்வாறு ஒன்றிணைக்கப்படுகிறார்கள் என்பதை சித்தரிக்கும் வகையில் அமைந்துள்ளது.இக் கதையின் பெரும் பகுதியானது கல்கத்தாவில் குறிப்பிடபடாத நேரத்தில் நடப்பதாக அமைக்கப்பட்டிருக்கிறது.இப் புத்தகமானது 1898 ஆம் ஆண்டில் மலேரியா ஆராய்ச்சியின் மூலம் புகழடைந்த நோபல் பரிசு பெற்ற விஞ்ஞானி சேர் ரொனால்ட் ரோஸின் வாழ்க்கை மற்றும் காலத்தை அடிப்படையாகக் கொண்டது.. இந்த நாவலானது 1997 ஆம் ஆண்டில் ஆர்தர் சி. கிளார்க் விருது பெற்றது..
கதைச்சுருக்கம்
கல்கத்தாவில் காணாமல்போன லைஃப்வாட்ச் ஊழியரான எல். முருகனுடன் ஒரு சந்திப்பை நினைவுகூரும் லைஃப்வாட்ச் அமைப்பு ஊழியர் அன்டரின் கதையுடன் இந்த நாவல் தொடங்குகிறது.இக் கதையின்  கால அமைப்பானது முன் பின் மாறி வரும் வகையில் அமைக்கப்பட்டிருப்பதால் சற்று சிக்கலாக தோன்றும்படி அமைய பெற்றுள்ளது.பல ஆண்டுகளுக்கு முன்பு கல்கத்தாவில் முருகன் காணாமல் போனதை அன்டர் கண்டுபிடிக்கத் தொடங்குகிறார்.சர் ரொனால்ட் ரோஸின் வாழ்க்கையில் ஆர்வம் கொண்டதால், கல்கத்தாவிற்கு மாற்றப்பட வேண்டும் என்று முருகன் கேட்டுக் கொள்ளப்பட்டார்.ரொனால்ட் ரோஸ் மற்றும் முருகன் ஆகிய இருவரும் வெவ்வேறு காலகட்டங்களில் கல்கத்தாவில் வாழ்ந்ததாக கூறப்படுகிறது. ஆனால் அன்டர் வாழ்ந்த நியூயார்க் நகரமும் முருகனின் கொல்கத்தாவும் ஒரே காலகட்டத்தில் அமையப்பெற்றது போல் தோற்றம் அளித்தாலும் அவை வெவ்வேறு காலகட்டங்களில் அமையப்பெற்றதாக நாவலில் தெளிவாகக் கூறப்படுகிறது.பழைய மற்றும் தொலைந்த ஆவணங்கள் மற்றும் தொலைபேசி செய்திகளை ஆராய்ந்ததன் மூலம் முருகன் நித்திய வாழ்வை வழங்க கூடிய ஒரு இரகசிய அறிவியல் மற்றும் மாய இயக்கத்தை கண்டுபிடித்தார் என்று அன்டர் தீர்மானிக்கிறார். இவ்வகையான அழியா வாழ்வை பெற பின்வரும் செயல்முறை பின்பற்றப்பட்டதாக விவரிக்கப்பட்டுள்ளது: இந்த இயக்கத்தின் சீடர்கள் தங்கள் குரோமோசோம்களை மற்றொருவரின் உடலில் மாற்றலாம், படிப்படியாக அந்த நபராக மாறலாம்.இந்த நாவலில், ரொனால்ட் ரோஸ் மலேரியா ஒட்டுண்ணி சார்ந்த புதிர்களை கண்டுபிடிக்கவில்லை எனவும், மாய விஞ்ஞானத்தை பின்பற்றுபவர்கள் மற்றும் பூர்வீக இந்தியர்கள் ஆகியோரே ரோஸ் அவருக்கு உறுதுணையாக இருந்து அவரின் ஆய்வு முடிவுகளுக்கு வழிகாட்டினர் எனவும் கூறப்பட்டுள்ளது.இப்பூர்வீக இந்தியர்களே ரோஸ் தனது கண்டுபிடிப்பின் போது, ஒட்டுண்ணி தன் இயல்பை மாற்றும் என்ற முடிவுக்கு வருவதற்கு துப்பு கொடுத்தனர். பகுப்பு: ஈரோடு மாவட்ட ஆசிரியர்கள் தொடங்கிய கட்டுரைகள்
துர்க்கா தேவி (திரைப்படம்)
துர்க்கா தேவி 1977 ஆம் ஆண்டு வெளிவந்த தமிழ்த் திரைப்படமாகும். ஆர். சங்கரன் இயக்கத்தில் வெளிவந்த இத்திரைப்படத்தில் சிவகுமார், ஸ்ரீவித்யா மற்றும் பலரும் நடித்துள்ளனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
தெந்துகேடா (சட்டமன்றத் தொகுதி)
தெந்துகேடா (சட்டமன்றத் தொகுதி) (தொகுதி எண் : 120) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி நர்சிங்பூர் மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.
தற்போதைய சட்டமன்ற உறுப்பினர்
தெந்துகேடா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த சஞ்சய் சர்மா இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:நர்சிங்பூர் மாவட்டம்
பண்பாட்டு மேலாதிக்கம்
பண்பாட்டு மேலாதிக்கம் என்பது ஒரு பன்முகப் பண்பாட்டை ஒர் ஆளும் வர்க்கம் கட்டுப்பாட்டுக்குள் வைத்திருக்கிறது என்ற கருத்துரு ஆகும். ஆளும் வர்க்கம் ஒடுக்கப்படுபவர்களின் ஒத்துளைப்புடனும், நேரடி ஒடுக்கமுறை ஊடாகவும் தனது மேலாதிக்கைத்தை பேணுகிறது. நேரடி ஒடுக்குமுறை வெளிப்படையாக தெரிந்தாலும், ஒத்துளைப்போரின் பங்களிப்பும் முக்கியமானது. படைத்துறை, நீதித்துறை, சமயம், கல்வி என பல சமூக நிறுவனங்கள் ஊடாக இந்த மேலாதிக்கம், ஒடுக்குமுறை மேற்கொள்ளப்படுகிறது.
ஐக்கிய அமெரிக்காவின் பண்பாட்டு மேலாதிக்கம்
இன்று திரைப்படம், தொலைக்காட்சி, இணையம், இசை, நடனம், நசைச்சுவை என எல்லா பண்பாட்டுத் துறைகளிலும், மற்றத் துறைகளிலும் அமெரிக்காவின் செல்வாக்கும் மேலாதிக்கமும் உள்ளது.
இலங்கையில் பண்பாட்டு மேலாதிக்கம்
இலங்கையில் பண்பாட்டு மேலாதிக்கம் அரசியல், சமயப் பெரும்பான்மையான சிங்களவர்களால் மேற்கொள்ளப்படுகிறது. தமிழர் தாயகப் பகுதிகளில் குடியேற்றம், இனப் படுகொலைகள், அரசியல் ஒடுக்குமுறை ஆகியவை வெளிப்படையாக நடத்தப்படும் மேலாதிக்கம் ஆகும். கோயில்களைக் கைப்பற்றல் (கதிர்காமம், நல்லூர்), புத்த சிலைகளை தமிழ் ஊர்களில் நிறுவுதல், வரலாற்றை திருத்துக் கற்பித்தல், பெம்மை தேர்தெடுக்கப்படாத தமிழ் ஆட்சியாளர்களை முன்னிறுத்தல் (சிவனேசத்துரை சந்திரகாந்தன்) போன்ற வழிமுறைகள், சமூக நிறுவனங்கள் ஊடாக பண்பாட்டு மேலாதிக்கத்தை இலங்கை அரசு மேற்கொள்கிறது.
வெளி இணைப்புகள்
பகுப்பு:பண்பாடு
தமரா சிவகோவா
தமரா சிவகோவா (Tamara Sivakova) (பிறப்பு: 1965 ஆகத்து 16) இவர் பெலருசைச் சேர்ந்த இணை ஒலிம்பிக் விளையாட்டின் தடகள வீர்ராவார். இவர் ஏட்டி எறியும் நிகழ்வுகளில் முக்கியமாக போட்டியிடுகிறார்.
ஆரம்ப ஆண்டுகள்
பிறவி பிரச்சினை காரணமாக பார்வைக் குறைபாடுள்ள இவர், சோவியத் ஒன்றியத்தின் ஒரு பகுதியான பெலருசிலுள்ள ஒருபார்வைக் குறைபாடுள்ள குழந்தைகளுக்கான பள்ளியில் 14 வயதில் விளையாட்டில் பயிற்சி மேற்கொள்ளத் தொடங்கினார். 1989 இல் சூரிக்கில் நடந்த ஐரோப்பியப் போட்டியில் சர்வதேச அளவில் அறிமுகமானார். 1992 இல் இவர் பார்சிலோனாவில் நடந்த பாராலிம்பிக்கில் ஒருங்கிணைந்த அணியின் பதாகையின் கீழ் பங்கேற்றார். பின்னர், பின்வரும் அனைத்து போட்டிகளிலும் பெலருசிய விளையாட்டு வீரராக பங்கேற்றார். இவர் ஒரு வீசுபவராகவும், ஆரம்பித்து, விரைவில் குண்டு எறிதல், வட்டு எறிதல் போன்ற விளையாட்டுக்குத் திரும்பினார்.
சர்வதேசப் போட்டிகள்
யுனிபைடு அணிக்காக எசுப்பானியாவின் பார்செலோனாவில் 1992 கோடைகால இணை ஒலிம்பிக்கில் முதன்முதலில் போட்டியிட்டார். அங்கு பி 3 விளையாட்டு வீரர்களுக்கான வட்டு வீசுதலில் தங்கப்பதக்கம் வென்றார். மேலும், பென்டத்லானில் 5 வது இடத்தைப் பிடித்தார். நான்கு ஆண்டுகளுக்குப் பிறகு, பெலருசுக்காக அமெரிக்காவின் அட்லாண்டாவில் 1996 கோடைகால இணை ஒலிம்பிக்கில் போட்டியிட்டார். இதில் இவர் குண்டு எறிதலில் எஃப் 12 வகையில் ஒரு தங்கத்தையும், வட்டு எறிதலில் எஃப் 12 வகையில் வெண்கலத்தையும் வென்றார். ஆனால் மீண்டும் பென்டத்லானில் பதக்கம் பெறத் தவறிவிட்டார்.
2000 ஆம் ஆண்டில் ஆத்திரேலியாவின் சிட்னியில் நடந்த மூன்றாவது ஆட்டத்தில் இவர் போட்டியிட்டார். அங்கு இவர் எஃப் 13 வகை வட்டு எறியும் போட்டியில் வெள்ளிப் பதக்கம் வென்றார். இங்கும் பென்டத்லானில் பதக்கம் பெறத் தவறிவிட்டார். 2004 ஆம் ஆண்டில் கிரேக்கத்தின் ஏதென்ஸில் எஃப் 12 வகை குண்டு எறிதலில் தங்கப் பதக்கத்தையும், எஃப் 13 வட்டு எறிதலில் வெள்ளிப் பதக்கமும் வென்றார். 2008 ஆம் ஆண்டில் சீனாவின் பெய்ஜிங்கில் தனது ஐந்தாவது இணை ஒலிம்பிக்கில் போட்டியிட்டார். அங்கு முந்தைய ஆட்டங்களின் முடிவுகளை மாற்றியமைத்தார். வென்றார் எஃப் 12/13 வகை வட்டு எறிதலில் தங்கப்பதக்கமும் எஃப் 12/13 வகை குண்டு எறிதலில் வெள்ளிப் பதக்கமும் வென்றார்
குறிப்புகள்
பகுப்பு:வாழும் நபர்கள் பகுப்பு:1965 பிறப்புகள் பகுப்பு:இணை ஒலிம்பிக் விளையாட்டுக்கள் பகுப்பு:விளையாட்டு வீரர்கள்
ஜி. ஜான்சன்
'''ஜி. ஜான்சன்''' (பிறப்பு: டிசம்பர் 20 1946) மலேசியாவில் எழுத்தாளர்களுள் ஒருவராவார். தரணி மைந்தன் எனும் புனைப்பெயரில் எழுதிவரும் இவர் ஒரு வைத்தியராவார். மேலும் ஜோகூர் மாநிலத் தமிழ் நேசன் இலக்கியப் பேரவையின் தலைவருமாவார்.
எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நெடுங்கதை, கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அத்துடன் தினமுரசு நாளிதழிலும், தமிழ் நேசன் நாளிதழிலும் மருத்துவக் கேள்வி - பதில் எழுதி வருகிறார்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1946 பிறப்புகள்
அம்பை மணிவண்ணன்
அம்பை மணிவண்ணன் என்பவர் இந்து சமயக் கோயில்கள் சார்ந்த தமிழ் நூல்களை எழுதி வரும் எழுத்தாளர். தேனி மாவட்டம், அம்பாசமுத்திரம் எனும் ஊரில் பிறந்த இவர் தற்போது மதுரையில் வசித்து வருகிறார். இவர் தமிழ், வரலாறு பாடங்களில் முதுகலைப் பட்டங்களையும், தமிழில் முதுமுனைவர் பட்டத்தையும் பெற்றவர். மதுரை மாவட்டம், மேலூர் அரசினர் கலைக்கல்லூரியில் தமிழ்த்துறையில் துணைப் பேராசிரியராகப் பணியாற்றி வரும் இவர் கோயிற்கலை மற்றும் சமயம் தொடர்பான பல்வேறு ஆய்வுக்கட்டுரைகளை ஆய்வு இதழ்களில் வெளியிட்டுள்ளார். ஆய்வு நூல்களாகவும் சில நூல்களை வெளியிட்டுள்ளார்.
பரிசுகள்
இவர் எழுதிய பொற்றாமரை எனும் நூல் தமிழ்நாடு அரசின் 2010 ஆம் ஆண்டுக்கான சிறந்த நூலாக தேர்வு செய்யப் பெற்று தமிழ்நாடு முதலமைச்சர் ஜெ. ஜெயலலிதா அவர்களால் இவருக்குப் பரிசு வழங்கப் பெற்றது.
பகுப்பு: தமிழக எழுத்தாளர்கள் பகுப்பு:தேனி மாவட்ட எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:மதுரை மக்கள்
சுர்னியா
சுர்னியா (Surnia) என்பது ஆந்தையின் ஒரு பேரினமாகும். இது வடக்கு பருந்து-ஆந்தை (சுர்னியா உலுலா) என்ற ஒற்றை சிற்றினத்தினைக் கொண்டுள்ளது.
இரண்டு புதைபடிவ சிற்றினங்களும் அறியப்பட்டுள்ளன. இவை சுர்னியா கேபெகி மற்றும் சுர்னியா ரோபசுதா என்பவையாகும். இவை இரண்டும் ஐரோப்பாவின் பிலியோ-பிலிசுடோசீன் காலத்தினைச் சார்ந்தவை.
மேற்கோள்கள்
பகுப்பு:பறவைப் பேரினங்கள் பகுப்பு:ஆந்தைகள்
பாம்புக்கொடி
பாம்புக்கொடி (Arisaema) என்ற இந்த தாவரம் பெரிய தாவரம் ஆகும். இந்த தாவரம் பொதுவாக சீன மக்கள் குடியரசு, ஜப்பான், ஆசியா, ஆப்பிரிக்கா, மெக்சிக்கோ, மற்றும் வட அமெரிக்கா போன்ற பகுதிகளில் காணப்படுகிறது.
மேற்கோள்
பகுப்பு:பூக்கும் தாவரங்கள்
இலெடிசியா தோரசு
இலெடிசியா தோரசு (Leticia Torres) இவர் மெக்சிக்கோவைச் சேர்ந்த ஒரு இணை ஒலிம்பிக் தடகள வீரராவார். முக்கியமாக வகை டி52 வகை விரைவோட்ட நிகழ்வுகளில் போட்டியிடுகிறார்.
பிரயன் ஜாக்சன்
பிரயன் ஜாக்சன்  (Brian Jackson, பிறப்பு: ஆகத்து 21 1933), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 149 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1963-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1933 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள்
சிர்இந்த்-பதேகர்
]
சிர்இந்த்-பதேகர் (Sirhind-Fatehgarh) (ਸਰਹਿੰਦ-ਫ਼ਤਿਹਗੜ੍ਹ) இந்தியாவின் பஞ்சாப் மாநிலத்தின் பதேகாட் சாகிப் மாவட்டத்தில் அமைந்த நகராட்சி மன்றத்துடன் கூடிய நகரம் ஆகும்.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி சிர்இந்த்-பதேகர் நகரத்தின் மொத்த மக்கள் தொகை 58,097 ஆகும். அதில் ஆண்கள் 30,642; பெண்கள்  27,455  ஆக உள்ளனர். மக்கள் தொகை வளர்ச்சி (2001 –2011 )  ஆக உயர்ந்துள்ளது. பாலின விகிதம் 100 ஆண்களுக்கு, பெண்கள்  896 வீதம் உள்ளனர். சராசரி எழுத்தறிவு விகிதம் 83.49%  ஆக உள்ளது. ஆண்களின் எழுத்தறிவு 87.28 %  ஆகவும்; பெண்களின் எழுத்தறிவு 79.28 % ஆகவும் உள்ளது. 6 வயதிற்குட்பட்டவர்களின் எண்ணிக்கை 6146 ஆக உள்ளது. இந்நகரத்தில் 11,899 வீடுகள் உள்ளது.
58,097 மக்கள் தொகை கொண்ட இந்நகரத்தில் சீக்கியர்கள் 50.55%; இந்துக்கள் 45.86%; இசுலாமியர்கள்  2.81% ; கிறித்தவர்கள்  0.37% ; மற்றவர்கள்  0.41% ஆக உள்ளனர்.
பெயர்க்காரணம்
சர்-இ-ஹிந்த் என்பதற்கு இந்துஸ்தானின் நுழை வாயில் எனப் பொருள் ஆகும்.
வரலாறு
இந்நகரத்தில் 22 மே 1710-இல் பண்டா சிங் பகதூர் தலைமையிலான கால்சா படைகளுக்கும், வசீர்கான் தலைமையிலான முகலாயப் படைகளுக்கும் நடைபெற்ற சாப்பர் சிறீப் போரில் சீக்கியப் படைகள் வென்றது.
வெளி இணைப்புகள்
*
ஆண்டலாம்பேட்டை ஊராட்சி
ஆண்டலாம்பேட்டை ஊராட்சி (Andalampettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 713 ஆகும். இவர்களில் பெண்கள் 339 பேரும் ஆண்கள் 374 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பர் துபாய்
thumb|250x250px| துபை சிற்றோடை பகுதியில், எதிர்கொள்ளும் [[தேய்ரா|ன் Deira . ]] பர் துபாய் ( அரபு மொழியில் : بر دبي) ,ஐக்கிய அரபு அமீரகத்தின், துபாய் க்ரீக்கின் மேற்குப் பகுதியில் அமைந்துள்ள ஒரு வரலாற்று சிறப்புமிக்க மாவட்டமாகும். இதன் பெயர் மெயின்லாந்து துபாய் என்று  பொருள்ப்படுத்தப்படுகிறது. இது துபாய் பகுதியை  தெய்ரா பகுதியிலருந்து துபாய் கிரீக் மூலம்  பிரிக்கும் இடமாகும். ஆகையால் இது பாரம்பரியமிக்க இடமாக பார்க்கப்படுகிறது. பர் துபாய் வரலாற்று ரீதியாக க்ரீக்கின் மேற்குக் கரைக்கும் ஜுமேராவிற்கும் இடையிலான அனைத்து மாவட்டங்களையும் உள்ளடக்கியது. இங்கு பெரிய மசூதியை ஒட்டி மாவட்டத்தின் ஆட்சியாளர் நீதிமன்றம் அமைந்துள்ளது. இந்த மாவட்டத்தில் தான் நகரத்தின் மிக உயரமான மினாரட், கொண்ட பெரிய மசூதியும், நீல நிற ஓடு கொண்ட ஈரானிய மசூதியும் அமைந்துள்ளது. இங்கு தான் நாட்டின் ஒரே இந்து கோயில் அமைந்துள்ளது. இந்த கோயில் பெரிய மசூதிக்கும் துபாய் க்ரீக்கிற்கும் இடையில் அமைந்துள்ளது. பெரும்பாலும் இந்திய குடும்பங்கள் பர் துபாயில் வசிக்கின்றன.
இந்த மாவட்டத்தில் தான் புதுப்பிக்கப்பட்ட பல வரலாற்று கட்டிடங்கள் மற்றும் அருங்காட்சியகங்கள் அடங்கிய சுற்றுலா இடங்கள் அமைந்துள்ளது. இது சர்வதேச சுற்றுலாப் பயணிகளுக்கு பிடித்த பிரபலமான இடங்களைக் கொண்டுள்ளது. இந்த மாவட்டத்தில் பல வணிக வீதிகள் மற்றும் வணிக சந்தைகள் (அல்லது சூக்) உள்ளன. இதில் அப்ரா படகு நிலையத்திற்கு அருகிலுள்ள ஜவுளி சந்தை பிரப்பலமனது. ஆனால் பலருக்கு நன்கு அறியப்பட்ட வணிக சந்தைகள் பெரும்பாலானவை தேராவில் அமைந்துள்ளன.
நவீன முன்னேற்றங்கள்
2013 மற்றும் 2016க்கு இடையில் நடைப்பெற்ற மாற்றங்களை தொடர்ந்து பர் துபாய், துபாய் க்ரீக் கடலுக்கு அருகே வரை நீட்டிக்கப்பட்டது. இதன் மூலம் பர் துபாய் ஒர் தீவாக மாற்றியது. தற்போது பர் துபாய் பல அடுக்குமாடி கட்டிடங்களைக் கொண்ட ஒரு பிரபலமான வாழ்க்கைப் பகுதியாக உள்ளது.
துபாய் விமான நிலையத்திற்கு செல்லும் துபாய் மெட்ரோ சிவப்பு வழிதடம் பர் துபாய் வழியாக செல்கிறது.
குறிப்புகள்
பகுப்பு:துபாய்
சோக்லம்சர்
சோக்லம்சர் (Choglamsar) இந்தியாவின் லடாக் ஒன்றியப் பகுதியில் அமைந்த லே மாவட்டத்தில் பாயும் சிந்து ஆற்றின் கரையில் அமைந்த சிற்றூர் ஆகும். சோக்லம்சர் ஊரில் ஆண்டுதோறும் சூன் மாத குரு பூர்ணிமாவை ஒட்டி 3 நாட்கள் சிந்து தர்சன விழா கொண்டாடப்படுகிறது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, சோக்லம்சர் ஊரின் மொத்த மக்கள் தொகை 10,754 ஆகும். பாலின விகிதம் 1000 ஆண்களுக்கு 648 பெண்கள் வீதம் உள்ளனர். சராசரி எழுத்தறிவு 79.01% ஆக உள்ளது. 6 வயதிற்குட்பட்ட குழந்தைகள் 881 ஆக உள்ளனர். மக்கள் தொகையில் பௌத்தர்கள் 68.67%, இந்துக்கள் 26.41%, இசுலாமியர்கள் 3.68% மற்றும் மற்றவர்கள் 1.24% ஆக உள்ளனர்.
உள்கட்டமைப்புகள்
இவ்வூரில் இந்திய அரசு மற்றும் திபெத்தியர்களின் மைய நிர்வாகம் இணைந்து திபெத்திய அகதிகள் முகாம் நடத்துகிறது.
இவ்வூரில் பாயும் சிந்து ஆற்றின் கரைகளை இணைக்க நீளமான மைத்திரி தொங்கு பாலம் 2019-ஆம் ஆண்டில் இந்திய இராணுவத்தினரால் கட்டப்பட்டது.
மேற்கோள்கள்
பகுப்பு:லடாக் பகுப்பு:லே மாவட்டம் லடாக்கில் உள்ள ஊர்களும் நகரங்களும்
தொழில்துறை தாங்கு வகைக்கூட்டு
தொழில்துறை தாங்கு வகைக்கூட்டு (Industry Foundation Classes - IFC) தகவல் வடிவமானது, கட்டட மற்றும் கட்டுமானத் தொழில்துறை சார்ந்த தரவுகளை விவரிப்பதற்காக உருவாக்கப்பட்டது. இது எந்த ஒரு தனிப்பட்ட வணிகராலோ, வணிகக் குழுவினராலோ கட்டுப்படுத்தப்படாததும் இயக்குதளங்களில் தங்கியிராததுமான, திறந்த கோப்பு வடிவ விவரக்கூற்று. "பில்டிங்சிமார்ட்" (buildingSMART) என்னும் அமைப்பினால் கட்டிடக்கலை, பொறியியல், கட்டுமானம் ஆகிய துறைகளில் interoperability க்கு வசதி ஏற்படுத்தும் முகமாக உருவாக்கப்பட்ட தரவு மாதிரியம் இது. அத்துடன், கட்டிடத் தகவல் மாதிரியாக்கத்தை அடிப்படையாகக் கொண்ட திட்டங்களில் இது பொதுவாகப் பயன்படுகிறது. இந்த விவரக்கூற்று திறந்ததும் கிடைக்கத்தக்கதும் ஆகும்.
குறிப்புகள்
பகுப்பு:மென்பொருள் தொடர்பான குறுங்கட்டுரைகள்
2006 தேசிய சித்த மருத்துவ மாநாடு
2006 தேசிய சித்த மருத்துவ மாநாடு என்பது தமிழ் மருத்துவ கழகமும் தமிழ்நாடு சித்த மருத்துவ பட்டதாரிகள் சங்கமும் இணைந்து நடத்திய ஒரு சித்த மருத்துவ மாநாடு ஆகும். இது செப்டம்பர் 25, 26 ம் திகதிகளில் சென்னையில் தமிழ் மொழியில் நடைபெற்றது.
" சித்த மருத்துவம் தமிழ் மண்ணின் மருத்துவம், தமிழரின் தொல் அறிவியல், தொலைநோக்குச் சித்தாந்தம், நல்வாழ்வுக் களஞ்சியம், பண்பாட்டுப் பொட்டகம், தவிர்க்கமுடியாத கலை, தகர்க்க முடியாத உண்மை." எனக் கூறி இந்த மாநாடு முன்னெடுக்கப்பட்டது.
வெளி இணைப்புகள்
பகுப்பு:சித்த மருத்துவம் பகுப்பு:சித்தமருத்துவ தமிழ் மாநாடுகள்
திருக்கருவைப் பதிற்றுப்பத்தந்தாதி
திருக்கருவைப் பதிற்றுப்பத்தந்தாதி அந்தாதி வகையைச் சேர்ந்த ஒரு நூலாகும்.
பின்னல் உயிரணு
பின்னல் உயிரணு (grid cell, பின்னல் கலம்) பல உயிரினங்களின் மூளையிலுள்ள பல்வகை நரம்பணுக்களில் ஒரு வகையாகும். இந்த உயிரினங்கள் புறவெளியில் தங்களிடத்தை அறிந்துகொள்ள  இவை உதவுகின்றன.
திருக்கருவைப் பதிற்றுப்பத்தந்தாதி
அமைப்பு
இந்நூல் அதிவீரராம பாண்டியரால் திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியத்தில்  வைப்பாற்றின் தென்கரையில் கரிவலம்வந்தநல்லூர் என்றும் திருக்கருவை என்றும் அழைக்கப்படும் ஊரில் அமைந்துள்ள சிவபெருமானைப் போற்றிப் பாடப்பெற்றதாகும். இதனைக் குட்டித் திருவாசகம் என்பர். இவ்வந்தாதியையும் இதை ஒத்த இரண்டு அந்தாதிகளையும் இவருடைய தமையனார் வரதுங்கராம பாண்டியர் இயற்றியதாகக் கூறுவோரும் உளர். ஆனால் இவற்றை அதிவீரராம பாண்டியரே இயற்றினார் என்பது பெரும்பாலானோர் கருத்தாகும்.
பின்னல் உயிரணு
1996இல் வில்லியம் எச். கால்வின் தி செரெபிரல் கோடு (பெருமூளை நெறிமுறை) என்ற ஆய்வுக்கட்டுரையில் ஒத்திசைந்த நரம்பணுக்களின் பின்னலை முன்னுரைத்திருந்தார். சீர்தர இடைவெளியில் இணைவளைவு கொத்துக்களாக இருந்த  வெளிப்புற பிரமிடு நரம்பணுக்களில் அடிக்கடி பிரியும் கிளைகளின் அடிப்படையில் இந்த கருதுகோளை முன்வைத்தார். இத்தகைய பின்னல் உயிரணுக்களை நோர்வேயிலுள்ள காவ்லி நரம்பணுவியல் அமைப்புக்கள் கழகம் மற்றும் நினைவு உயிரியல் மையத்தில்  எட்வர்டு மோசர், மே-பிரிட் மோசர் மற்றும் அவர்களது மாணவர்களான டொர்கெல்ஹாஃப்டிங், மாரியன் பைன், இசுதுர்லா மோல்டென் ஆகியோர்  2005இல் கண்டுபிடித்தனர். இந்தக் கண்டுபிடிப்புக்காக 2014ஆம் ஆண்டுக்கான மருத்துவம் அல்லது உடலியங்கியலுக்கான நோபல் பரிசு மோசர் இணையருக்கு வழங்கப்பட்டது. இந்த உயிரணுக்கள் யூக்ளிடிய வெளியை அறியும் குறிமுறையை செயல்படுத்துகின்றன என்ற கருதுகோளுக்கு, சமதூரத்தில் தூண்டப்படும் புறவெளி களங்களின் அமைப்புமுறையானது   வித்திட்டது. இந்தக் கண்டுபிடிப்பினால், இடத்தையும் திசையையும் தொடர்ந்து இற்றைப்படுத்தலை அடிப்படையாகக் கொண்டு ’நிகழ்நேர-தன்னிடம்’ குறித்த தகவலைக் கணக்கிடும்  இயங்குமுறை உள்ளதென அறியப்பட்டது.
திருக்கருவைப் பதிற்றுப்பத்தந்தாதி
பிற இரு அந்தாதிகள்
இவரே கலித்துறை அந்தாதி, வெண்பா அந்தாதி என இரு வேறு அந்தாதிகள் பாடியுள்ளதால் வேறுபடுத்திக் காட்டுவதற்காகப் பதிற்றுப்பத்தந்தாதி என்று பெயரிட்டுள்ளார் என அறியலாம். இவை மூன்றும் கருவை அந்தாதிகள் என அழைக்கப்படுகின்றன.
பிற நூல்கள்
இவர் மேற்கண்ட பதிற்றுப்பந்தாதியுடன், திருக்கருவை கலித்துறை அந்தாதி, திருக்கருவை வெண்பா அந்தாதி, நறுந்தொகை என்ற சிறுநூல்களையும் இயற்றியுள்ளார். இவர் இயற்றிய பிற நூல்கள் நைடதம், கூர்மபுராணம், இலிங்கபுராணம், காசிக்காண்டம் ஆகியவையாகும். வடமொழியிலிருந்து மொழிபெயர்த்துத் தமிழில் நூல்கள் எழுதியுள்ள நிலையில் இவருக்கு வடமொழிப்புலமையும் உள்ளது என்பதை நன்கறிய முடியும்.
ஆசிரியர்கள்
இவருக்குக் கல்வி கற்பித்தவர் சுவாமிநாத தேவர், தீக்கை செய்தவர் அகோர சிவாச்சாரியார்.
மேற்கோள்கள்
பகுப்பு:அந்தாதிகள் பகுப்பு:16 ஆம் நூற்றாண்டுத் தமிழ் நூல்கள்
புரூணை சாரணர் சங்கம்
புரூணை சாரணர் சங்கம் என்பது புரூணையின் தேசிய சாரணர் சங்கம் ஆகும். இது உலக சாரணர் அமைப்பில் அங்கம் வகிக்கும் 164 தேசிய சாரணர் சங்கங்களில் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 2,086 சாரணர்கள் அங்கம் வகிக்கின்றனர். 1933இல் இது நிறுவப்பட்டது.
மேற்கோள்கள்
பகுப்பு:உலக சாரணர் சம்மேளன உறுப்பு அமைப்புகள் பகுப்பு:புரூணை
தமிழ்நாட்டின் பேரூராட்சிகள்
தமிழகப் பேரூராட்சிகள், தமிழ்நாட்டில் உள்ள 38 மாவட்டங்களில், சென்னை மாவட்டம் தவிர்த்த, 37 மாவட்டங்களில் 488 பேரூராட்சிகள் உள்ளது. தமிழ்நாட்டில் அரியலூர் மாவட்டம் குறைந்த அளவில் 2 பேரூராட்சிகளையும், கன்னியாகுமரி மாவட்டம் அதிக அளவில் 51 பேரூராட்சிகளையும் கொண்டுள்ளது.
இப்பேரூராட்சிகளை மாநில அளவில் நிர்வகிக்க, தமிழ்நாடு ஊரக வளர்ச்சி மற்றும் ஊராட்சித் துறையின் கீழ்  பேரூராட்சிகள் இயக்ககம் சென்னையில் செயல்படுகிறது. இந்த பேரூராட்சிகள் ஐந்து வகையில் அதன் வருவாய்க்கு ஏற்ப பிரிக்கப்பட்டுள்ளன. அவை :-
வெளி இணைப்புகள்
பகுப்பு:தமிழ்நாடு உள்ளாட்சி அமைப்புகள் பகுப்பு:நிர்வாக அலகுகள் பகுப்பு:தமிழகப் பட்டியல்கள் பகுப்பு:தமிழ்நாடு அரசு அமைப்புகள்
காடர்வாரா (சட்டமன்றத் தொகுதி)
காடர்வாரா (சட்டமன்றத் தொகுதி) (தொகுதி எண் : 121) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி நர்சிங்பூர் மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.
தற்போதைய சட்டமன்ற உறுப்பினர்
காடர்வாரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த கோவிந்த் சிங் படேல் இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:நர்சிங்பூர் மாவட்டம்
சாளுக்கியர்-சோழர் போர்கள்
சாளுக்கியர் - சோழர் போர்கள் என்பது (Chola–Chalukya wars) கிபி 992 முதல் கிபி 1120 வரை சோழ,  சாளுக்கிய அரசுகளுக்கிடையே நிகழ்ந்த போர்களைக் குறிக்கும். இந்த அரசுகள் இரண்டும் அக்கால இந்தியாவின் சில பகுதிகளை ஆண்டவையாகும்.
சாளுக்கிய இராச்சியத்தின் மீதான சோழர்களின் வெற்றிகள்
சோழர்–சாளுக்கியர்களுக்கு இடையே நிகழ்ந்த துவக்ககாலப் போர்கள் சாளுக்கிய இராச்சியத்தின் தென்பகுதியிலும், பிற்காலப் போர்கள் சாளுக்கிய இராச்சியத்தின் நடுப்பகுதியிலும் நடந்தவை. வெகுசில போர்கள் வேங்கியில் நடந்தவையாகும். வேங்கியில் நடந்த போர்களில் பெரும்பாலும் சோழர்களின் கையே ஓங்கியிருந்தது.
மேற்கோள்கள்
பகுப்பு:கர்நாடக வரலாறு பகுப்பு:சோழர் போர்கள் பகுப்பு:சோழப் பேரரசு
எல்லாம் அவளே
எல்லாம் அவளே 1977 ஆம் ஆண்டு வெளிவந்த தமிழ்த் திரைப்படமாகும். அமிர்தம் இயக்கத்தில் வெளிவந்த இத்திரைப்படத்தில் எம். கே. முத்து,சந்திரலேகா மற்றும் பலரும் நடித்துள்ளனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
திரெந்தி
டிரின்த்து (Drente) நெதர்லாந்து நாட்டின் வடகிழக்கு பகுதியில் உள்ள ஒரு மாகாணம் ஆகும். இதன் எல்லைகள் முறையே தெற்கில் ஓவரிஜெசல், மேற்கில் பிரீஸ்லாண்டு, வடக்கில் குரோனிங்கன் மற்றும் மேற்கில் ஜெர்மனி நாடும் அமைந்துள்ளது.
மேற்கோள்கள்
பகுப்பு:நெதர்லாந்தின் மாகாணங்கள்
சின்னதாராபுரம் ஊராட்சி
சின்னதாராபுரம் ஊராட்சி (Chinnadharapuram Gram Panchayat), தமிழ்நாட்டின் கரூர் மாவட்டத்தில் உள்ள க. பரமத்தி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8147 பேர் ஆவர். இவர்களில் பெண்கள் 4122 பேரும் ஆண்கள் 4025 பேரும் உள்ளடங்குவர்.